CELEX: 62019TA0247
Language: sk
Date: 2020-12-02 00:00:00
Title: Vec T-247/19: Rozsudok Všeobecného súdu z 2. decembra 2020 – Thunus a i./EIB („Verejná služba – Zamestnanci EIB – Odmeňovanie – Ročná úprava platov – Právna istota – Legitímne očakávania – Konzultácie so zamestnancami – Povinnosť odôvodnenia – Proporcionalita“)

1.2.2021   
            
            
               SK
            
            
               Úradný vestník Európskej únie
            
            
               C 35/43
            
         
      Rozsudok Všeobecného súdu z 2. decembra 2020 – Thunus a i./EIB
      (Vec T-247/19) (1)
      
      („Verejná služba - Zamestnanci EIB - Odmeňovanie - Ročná úprava platov - Právna istota - Legitímne očakávania - Konzultácie so zamestnancami - Povinnosť odôvodnenia - Proporcionalita“)
      (2021/C 35/55)
      Jazyk konania: francúzština
      
         Účastníci konania
      
      
         Žalobcovia: Vincent Thunus (Contern, Luxembursko) a ďalší žalobcovia, ktorých mená sú uvedené v prílohe (v zastúpení: L. Levi, advokátka)
      
         Žalovaná: Európska investičná banka (v zastúpení: T. Gilliams, J. Klein a J. Krueck, splnomocnení zástupcovia, za právnej pomoci P.-E. Partsch, advokát)
      
         Predmet veci
      
      Návrh podľa článku 270 ZFEÚ a článku 50a Štatútu Súdneho dvora Európskej únie jednak na zrušenie rozhodnutí obsiahnutých vo výplatných páskach žalobcov z februára 2018 a z nasledujúcich mesiacov, ktorými sa vykonáva rozhodnutie správnej rady EIB z 18. júla 2017 definujúce nový prístup k plošnému zvyšovaniu platov zamestnancov uplatniteľný na všetkých zamestnancov EIB a rozhodnutie výkonného výboru EIB z 30. januára 2018, ktorým sa stanovuje ročná úprava základnej mzdy pre rok 2018 vo výške 0,7 %, a jednak na priznanie náhrady škody, ktorú žalobcovia údajne utrpeli v dôsledku týchto rozhodnutí.
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Pán Vincent Thunus a ďalší žalobcovia, ktorých mená sú uvedené v prílohe, znášajú svoje vlastné trovy konania a sú povinní nahradiť trovy konania, ktoré vznikli Európskej investičnej banke (EIB).
               
            
         (1)  Ú. v. EÚ C 206, 17.6.2019.